Barbara Jelavich

Barbara Jelavich (født 12. april 1923, død 14. januar 1995) var en amerikansk professor i historie ved Indiana University og en ekspert på den diplomatiske historien til de russiske og habsburgske monarkier, det Ottomanske Rikets diplomati og Balkans historie.

Biografi 
Barbara Jelavich ble født i Belleville, Illinois, som Barbara Brightfield og fikk flere grader i historie fra University of California i Berkeley. Hun fikk en bachelorgrad i 1943, mastergrad i 1944 og doktorgrad i 1948. I 1944 giftet hun seg med Charles Jelavich (1922-2013), begge var engasjert i flere faglige samarbeid. De ble begge hedret i 1992 med Prisen for Fremragende Bidrag til Slaviske Studier.

Etter en kort stund med undervisning på Berkeley College og Mills College, viet Jelavich sin tid til å oppdra sine to sønner (Mark og Peter) mens hun fortsatte ytterligere undersøkelser om Balkans historie og diplomatiske historie. I 1961 underviste hun og hennes mann i historie ved Institutt for historie ved Indiana University. I 1967 ble hun forfremmet til professor ved instituttet, og i 1984 ble hun utnevnt til professor i historie. Hun fungerte som leder for Konferansen om slavisk og østeuropeisk historie i 1979, og også som president i Society for Rumanian Studies 1988-90. Da hun og hennes mann pensjonerte seg i 1992, ble hun valgt inn som æresmedlem av Romanian Academy. I løpet av det samme året ble hun tildelt den første Lifetime Achievement Award av Association for Women in Slavic Studies.

Jelavich konsentrerte seg om sitt arbeide på de russiske og habsburgske monarkiers diplomatiske historie og Det ottomanske rikets historie, samt Balkans historie (inkludert land som Romania og Hellas). Hennes mest imponerende prestasjon var utgivelsen av History of the Balkans i 1983. Hun hadde til hensikt å oppdatere dette spesielle arbeidet for å imøtekomme de store hendelsene som skjedde på Balkan i 1989. Hennes bok Mother Austria ble i 1994 oversatt til japansk. Hun samarbeidet om den tredje utgaven av American Historical Association's Guide to Historical Literature (utgitt i 1995). 

Hun døde 14. januar på Bloomington Hospital, Indiana etter en lang kamp mot kreft og ble gravlagt på Mission Cemetary i Santa Clara, California. Til minne om henne er Barbara Jelavich Prize blitt opprettet. Den gir stipend for studier i 19. og 20. århundre i sørøst-europeisk og habsburgsk historie, så vel som studier i russisk og ottomansk diplomatisk historie.

Utgitte arbeider 
 1964 – A  Ccentury of Russian' Foreign Policy: 1814-1914 
 1974 – Russia and the Rumanian National Cause (Cambridge University Press)
 1974 - St. Petersburg and Moscov Tsarist -and Sovjiet Foreign  Policy 1814-1974 (Indiana University Press) 
 1983 – History of the Balkans: 18th and 19th Centuries (Cambridge University Press)
 1983 – History of the Balkans: 20th Century (Cambridge University Press)
 1984 – Russia and the Formationen of the Romanian Empire (Cambridge University Press)
 1987 – Modern Austria: Empire ans Republic (Cambridge University Press)
 1991 – Russa' Balkan-Entanglements, 1806-1914 (Cambridge University Press)

Referanser 

Historikere fra USA
Professorer fra USA